Suchinthana/ta-wikipedia huggingface dataset:
துங் கோட்டை

துங் கோட்டை (Tung Fort) அல்லது கதிங்காட் ( கடினமான கோட்டை ) என்பது இந்தியாவின் புனே மாவட்டத்திலுள்ள ஒரு மலைக்கோட்டை ஆகும்.

அமைவிடம் 
இது மாளவ்லி தொடருந்து நிலையத்திலிருந்து சுமார் 12 கி. மீ தொலைவில் உள்ளது, மேலும் லோணாவ்ளாவிலிருந்தும் அணுகலாம். துங் கோட்டை கடல் மட்டத்திலிருந்து 1075 மீட்டர் உயரத்தில் உள்ளது. பவனா ஆற்றில் அணை கட்டப்பட்டதால், இது இப்போது மூன்று பக்கங்களிலும் தண்ணீரால் சூழப்பட்டுள்ளது. பாவ்னா அணையிலிருந்து அதன் அடிப்படை கிராமமான துங்கிக்கு ஒரு படகில் செல்லலாம்.

துங் கோட்டை கதிங்காட் கோட்டை என்றும் அழைக்கப்படுகிறது. மராத்தியில் "கதின்" என்ற வார்த்தைக்கு கடினம் என்று பொருள். ஏறும்போது, இந்த கோட்டையை அடைவதற்கான கடினமான இருப்பதால் இப்பெயர் வந்திருக்கலாம். இந்த கோட்டை கூம்பு வடிவமானது. மேலும், மலையின் விளிம்பில் மிகவும் குறுகிய பாதையுடன் செங்குத்தான ஏறுதல்களைக் கொண்டுள்ளது. பாவனா அணையிலிருந்து, இந்த கோட்டையை அடைய 400 மீட்டர் மலையேற வேண்டும்.

லோணாவ்ளாவிலிருந்து, புசி அணை- சிவாஜி-பேத் சாகாபூர்-துங்வாடி வழியாக சுமார் 20 கி. மீ. தொலைவில் உள்ள அடிவார கிராமமான துங்வாடியை அடையலாம். துங்வாடி கிராமத்திலிருந்து, இந்த கோட்டையை அடைய சுமார் 300 மீட்டர் மலையேற வேண்டும்.

வரலாறு 
துங் கோட்டை கிபி 1600 க்கு முன்பு கட்டப்பட்டது. இது ஆதில் சாகி வம்சத்தால் கட்டப்பட்டது. பின்னர், பேரரசர் சிவாஜியால் கைப்பற்றப்பட்டது. ஒரு சிறிய கோட்டையான இதில் ஒரே நேரத்தில் 200க்கும் மேற்பட்ட துருப்புக்களை வைத்திருக்க முடியாது. எனவே, அது நீண்ட காலத்திற்கு தன்னை தற்காத்துக் கொள்ள முடியாமல் போனது. அதன் வடிவம் மற்றும் கட்டமைப்பு காரணமாக மாவல் பிராந்தியத்தில் ஒரு கண்காணிப்பு கோபுரமாகவும் இருந்தது. புனே நகரத்திற்கு செல்லும் சாலையை  முல்சி பள்ளத்தாக்குகள் பாதுக்காத்தன. மாவல் பிராந்தியத்தைச் சேர்ந்த தேஷ்முக் குடும்பத்தைச் சேர்ந்த தமாலே குடும்பத்தினர் துங் கோட்டையின் பாதுகாப்பை உறுதி செய்யும் பொறுப்பை வைத்திருந்தனர். எதிரிகளின் படையெடுப்பின் போது, படையெடுப்பாளர்களுக்கு தற்காலிக கவனச்சிதறலை வழங்க இது உதவியது. எனவே, விசாபூர் மற்றும் லோகாகாட்டின் முக்கிய கோட்டைகள் படையெடுக்கும் இராணுவத்தை எதிர்கொள்ள தங்களை தயார்படுத்திக் கொண்டது.

மேற்கோள்கள் 

Coordinates on Wikidata
மகாராட்டிர கோட்டைகள்
தாலாகாட்

தாலாகாட் (Talagad) என்பது இந்திய மாநிலமான மகாராட்டிராவின் ராய்கட் மாவட்டத்தில் ரோகா-தாலா-இந்தாபூர் சாலையில் ரோகா நகருக்கு தெற்கே 18 கிமீ தொலைவில் அமைந்துள்ள கோட்டை ஆகும். இந்த கோட்டை 1000 அடி உயரத்தில் உள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து சுற்றியுள்ள துறைமுகங்களுக்கு செல்லும் வர்த்தக பாதையை கண்காணிக்க உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து கோசலேகாட் கோட்டையையும் காணலாம்.

வரலாறு 
இந்தக் கோட்டையின் தோற்றம் குறித்து அதிகம் அறியப்படவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார். சிவாஜி முடிசூட்டும்போது அணிந்திருந்த ஆடைகள் இந்தக் கோட்டையிலிருந்து கொண்டு வரப்பட்டதாகவும் கூறப்படுகிறது.

புகைப்படங்கள்

மேற்கோள்கள் 

மகாராட்டிர கோட்டைகள்
கோசலேகாட் கோட்டை

கோசலேகாட் கோட்டை (Ghosalegad Fort) மகாராட்டிராவின் ராய்கட் மாவட்டத்தில் ரோகா-பால்கான்-முருத் சாலையில் ரோகா நகருக்கு தெற்கே 8  கிமீ தொலைவில் அமைந்துள்ளது. இந்த கோட்டை 20 மீட்டர் அகலத்தில் ஒரு குறுகிய துண்டு வடிவத்தில் உள்ளது. இந்த கோட்டை ஒரு குறுகிய முடுக்கில் அமைந்துள்ளது. இது கோட்டைகளால் பாதுகாக்கப்படுகிறது. இந்த கோட்டை எதிரிகளை கண்காணிக்கவும், மாவலிருந்து கடல் துறைமுகங்கள் வரையிலான வர்த்தக பாதையை கண்காணிக்கவும் உதவியது. மேலும் இந்த கோட்டை ஜஞ்சிராவின் சித்தியர்களின் செயல்பாடுகளை கண்காணிக்க பயன்படுத்தப்பட்டது. இந்த கோட்டையிலிருந்து தாலாகாட் கோட்டையையும் காணலாம்.

வரலாறு 

இந்தக் கோட்டையை யார் கட்டினார்கள் என்பது தெரியவில்லை. 1585 ஆம் ஆண்டில் நிசாம் சாகி வம்சத்தைச் சேர்ந்த முதலாம் மாலிக் அகமது நிசாம் சா கோட்டையைக் கைப்பற்றி அதை தனது பகுதிகளுடன் இணைத்தார்.  பின்னர்,1648இல் சிவாஜி மன்னர் இந்தக் கோட்டையை வென்றார். 1657 ஆம் ஆண்டில், சத்ரபதி சிவாஜி, நிசாமின் கட்டுப்பாடிலிருந்த கொங்கண் பகுதிகள் முழுவதையும் தனது கட்டுப்பாட்டின் கீழ் கொண்டு வந்தார். 1659இல் பிரதாப்காட்டில் சிவாஜியைக் கொல்ல அப்சல் கான் முயன்றபோது இந்த கோட்டை ஜஞ்சிராவின் சித்தியர்களின் படைகளால் சூழப்பட்டது. இருப்பினும் சிவாஜி அப்சால்கானைக் கொன்றார். இதையடுத்து கையெழுத்திடப்பட்ட புரந்தர் உடன்படிக்கையின்படி, சிவாஜியிடம் மற்ற கோட்டைகளை ஒப்படைக்கும்போது இந்தக் கோட்டையும் ஒப்படைக்கப்பட்டது. சிவாஜியின் மரணத்திற்குப் பிறகு இந்த கோட்டை சித்தியர்களால் கைப்பற்றப்பட்டது. 1735இல் முதலாம் பேஷ்வா பாஜிராவ் இந்த கோட்டையை கைப்பற்றினார். இறுதியாக, ஆங்கிலேய கர்னல் பிரோதர் 1818இல் இந்தக் கோட்டையைக் கைப்பற்றினார்.

புகைப்படங்கள்

மேற்கோள்கள் 

மகாராட்டிர கோட்டைகள்
மகூலி

மகூலி (Mahuli) என்பது இந்திய மாநிலமான மகாராட்டிராவின் மும்பையிலிருந்து வடகிழக்கே சுமார் 75 கிமீ தொலைவில் உள்ளது. சிவாஜியின் தந்தை சாகாஜி போஸ்லே இந்த கோட்டையை தனது வசம் வைத்திருந்தார்.

அம்சங்கள் 

கடல் மட்டத்திலிருந்து 2815 அடி உயரத்தில் அமைந்துள்ள மகூலி கோட்டை, பிரபலமான மலையேற்றப் பாதையாகும். 

தானே மாவட்டத்தின் மிக உயரமான இடமாகும். மகூலியைச் சுற்றியுள்ள காடு சரணாலயமாக அறிவிக்கப்பட்டுள்ளது. இந்தக் கோட்டை பாதுகாக்கப்பட்ட நினைவுச்சின்னமாக அறிவிக்கப்பட்டுள்ளது. 

ஒரு திறந்த சிவன் கோயிலைத் தவிர, அதன் மேல் ஒரு சிறிய வற்றாத குடிநீர் குளம் ஒன்று உள்ளது. இந்த இடத்தில் மூன்று குகைகளும் உள்ளன. அவற்றில் பெரிய குகை சில நேரங்களில் மகாராட்டிடிராவின் மேற்குத் தொடர்ச்சி மலையில் உள்ள இயற்கையான மலைக் கோட்டைகளைப் போலவே இரவு தங்குமிடமாகவும் பயன்படுத்தப்படுகிறது. வரலாற்று ரீதியாக 'கல்யாண் கர்வாஜா' என்று அழைக்கப்படும் ஒரு கல் வளைவும் உள்ளது. ஆனால் வளைவின் குவிமாடம் இப்போது உடைக்கப்பட்டுள்ளது.

அசங்காவ் தொடருந்து நிலையம் மகூலிக்கு அருகிலுள்ளது.

வரலாறு 
முகலாயப் பேரரசர் (ஷாஜகான்) இராணுவத்தில் தக்காணப் படையில் சிறிது காலம் பணிபுரிந்த சாகாஜி போஸ்லே தனது மனைவி ஜிஜாபாய் மற்றும் மகன் சிவாஜியுடன் மகூலிக்கு குடிபெயர்ந்தார். கான் ஜமான் கோட்டையைத் தாக்கியபோது, சாகாஜி போர்த்துகேயர்களிடம் உதவி கேட்டார். அவர்கள் மறுத்ததால் சாகாஜி சரணடைந்தார்.

சிவாஜி 1658 ஜனவரி 8 அன்று முகலாயர்களிடமிருந்து இந்தக் கோட்டையைக் கைப்பற்றினார். ஆனால் 1661 இல் அதை இழந்து பின்னர் அதை மீண்டும் வென்றார். 1665ஆம் ஆண்டு புரந்தர் உடன்படிக்கையின் மூலம், மராத்தியர்கள் மீண்டும் இந்தக் கோட்டைகளை இழந்தனர். 1670 பிப்ரவரியில், சிவாஜி மகூலியை கைப்பற்ற முயன்றார். ஆனால் தோல்வியடைந்தார். போரில் ஆயிரக்கணக்கான மராத்தியர்கள் கொல்லப்பட்டனர். 1817 வரை, சிவாஜியின் வம்சாவளி கோட்டையை சொந்தமாக வைத்திருந்தது. ஆனால் பின்னர் அது ஆங்கிலேயர் ஆட்சியின் கட்டுப்பாட்டில் இருந்தது.

இந்தக் கோட்டை தான்சா வனவிலங்கு சரணாலயத்தின் அதிகார வரம்பிற்குள் வருகிறது. சூழலியல் சுற்றுலாமேம்படுத்துவதற்காக, சமீபத்தில் கூட்டு வன மேலாண்மை ஆட்சிகளின் கீழ் 'மகூலி காட் சுற்றுச்சூழல் மேம்பாட்டுக் குழு' உருவாக்கப்பட்டது. இந்தியத் தொல்லியல் ஆய்வகத்தின் உதவியுடன் கோட்டையை மீட்டெடுக்கவும் முன்மொழியப்பட்டுள்ளது.

மேற்கோள்கள்

வெளி இணைப்புகள் 

மகாராட்டிர கோட்டைகள்
மலூரி நிலையம்

மலூரி நிலையம் (ஆங்கிலம்: Maluri Station; மலாய்: Stesen Maluri; சீனம்: 馬魯里站) என்பது மலேசியா, கோலாலம்பூர் கிழக்கு எல்லைப் பகுதியில் அமைந்துள்ள இலகுரக விரைவுப் போக்குவரத்து (LRT); மற்றும் பெரும் விரைவுப் போக்குவரத்து (MRT) நிலையமாகும். இந்த நிலையத்திற்கு அருகில் உள்ள தாமான் மலூரி (Maluri Garden) எனும் அடுக்குமாடி குடியிருப்பு பகுதியின் பெயரில் இந்த நிலையத்திற்கும் பெயரிடப்பட்டது.

இந்த நிலையத்திற்கு அம்பாங் வழித்தடம், காஜாங் வழித்தடம், ஆகிய 2 வழித்தடங்கள் சேவை செய்கின்றன.

இந்த நிலையம் மலேசிய கூட்டரசு சாலை 1; மற்றும் செராஸ் சாலை (Cheras Road) ஆகிய சாலைகளின் வழிப்பகுதியில் அமைந்துள்ளது

அமைவு

பிரித்தானிய காலனித்துவக் காலத்திலும்; மற்றும் 1980-ஆம் ஆண்டுகள் வரையிலும்; இன்றைய மாலுரி நிலையத்தின் தளம், கேடிஎம் இண்டர்சிட்டி தொடருந்து அமைப்பின் புடோ உலு நிறுத்தம் (Pudoh Ulu Halt) அல்லது புடு உலு நிறுத்தம் (Pudu Ulu Halt) என அழைக்கப்பட்டது.

முன்னர் இஸ்டார் எல்ஆர்டி (STAR LRT) என அழைக்கப்பட்ட  அம்பாங் வழித்தடம் 1996-ஆம் ஆண்டு திறக்கப்பட்டது; மற்றும் 17 சூலை 2017 அன்று திறக்கப்பட்ட  காஜாங் வழித்தடத்தின் மூலம் இந்த நிலையம் சேவையாற்றுகிறது. இந்த உயர்த்தப்பட்ட மற்றும் நிலத்தடி நிலையம்; நிலையங்களுக்கு இடையிலான கட்டண ஒருங்கிணைப்பைக் கொண்டுள்ளது. 

எம்ஆர்டி நிறுவனத்திற்கு (MRT Corp) வழங்கப்பட்ட பெயரிடும் உரிமையின் கீழ், மலூரி எம்ஆர்டி நிலையம் தற்போது ஏயோன்-மலூரி எம்ஆர்டி நிலையம் (AEON-Maluri MRT) என அழைக்கப்படுகிறது.

அம்பாங் வழித்தடச் சேவை

பழைய உயர்த்தப்பட்ட மலூரி நிலையம்,  அம்பாங் வழித்தடத்திற்குச் சேவை செய்கிறது. 

பழைய மலூரி நிலையம், கட்டண வாயில்கள் அமைந்துள்ள தரைநிலை மட்டத்திற்கும் மேலே உள்ளது; மற்றும் உயரமான இரண்டு பக்க மேடைகளையும் கொண்டுள்ளது. இரண்டு மேடைகளையும் தரைநிலை மட்டத்திலிருந்து படிக்கட்டுகள் மற்றும் சுழலும் படிக்கட்டுகள் வழியாக அடையலாம். முன்னதாக, சுமைதூக்கிகள் எதுவும் இல்லை. இருப்பினும், 2015-இல் அந்தக் குறைகள் தீர்க்கப்பட்டன..

பேருந்து சேவைகள்

காட்சியகம்
மலூரி நிலையக் காட்சிப் படங்கள்:

மேலும் காண்க
 காஜாங் வழித்தடம் 
 அம்பாங் வழித்தடம் 
 சுல்தான் இசுமாயில் எல்ஆர்டி நிலையம்
 செந்தூல் தீமோர் எல்ஆர்டி நிலையம்
 எம்ஆர்டி சுற்று வழித்தடம்

மேற்கோள்கள்

வெளி இணைப்புகள்
 Kuala Lumpur MRT Integration website
 Maluri MRT station at official website

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
மசஞ்சோர் அணை

மசஞ்சோர் அணை (Massanjore Dam) என்பது இந்தியாவின் சார்க்கண்டு மாநிலத்தில் தும்கா அருகே மசஞ்சூரில் மயூராக்சி ஆற்றின் மீது நீர்மின் உற்பத்தி செய்யும் நோக்கில் கட்டப்பட்ட அணையாகும். மயூராக்சி அணை கனடா அணை என்றும் அழைக்கப்படுகிறது. மசஞ்சோர் அணையின் கட்டுமானப் பணி 1955ஆம் ஆண்டில் தொடங்கப்பட்டது. இதை கனடாவின் வெளியுறவு அமைச்சர் லெசுடர் பி. பியர்சன் முறையாகத் தொடங்கி வைத்தார். அணை அமைந்துள்ள இடத்தில் மயூராக்சி ஆற்றின் நீர்ப்பிடிப்புப் பகுதி 1869 சதுர கிலோமீட்டர் ஆகும்.

புவியியல்

அமைவிடம் 
23°06′03′′N 87°19′31′′E/23.10083 °N 87.32528 °E/தும்கா சுமார் 34 கிலோமீட்டர் (21 மைல்) தொலைவில் உள்ளது.

அணை 
மசஞ்சோர் அணை, அடித்தளத்திலிருந்து 47.25 மீட்டர் உயரமும் 661.58 மீட்டர் நீளமும் கொண்டது. நீர்த்தேக்கம் 67.4 சதுர கிலோமீட்டர் (16,650 ஏக்கர்) பரப்பளவைக் கொண்டுள்ளது. அணையானது 617,000,000 கன மீட்டர் (500,210 ஏக்கர்) சேமிப்பு திறன் கொண்டது. மேல்நிலைப் பகுதியின் நீளம் 225.60 மீ ஆகும். மேலும் இது 21 பிரிவுகளால் கட்டுப்படுத்தப்படுகிறது. இவை ஒவ்வொன்றும் 9.144 மீ. அகலம் கொண்டது. இதன் மூலம் 4.446 கியூமெக்சு நீர் வெளியேற்றப்படலாம். முழு நீர்த்தேக்க மட்டம் 121.34 மீ. வெள்ள மட்டம்  122.56 மீட்டர் ஆகும். இந்த அணை 16.10 கோடி செலவில் கட்டப்பட்டது.

கால்வாய் 
மயூராக்சி இடது கரை கால்வாய்-நீளம் 20.54 கிலோமீட்டர்கள். 

மயூராக்சி வலது கரை கால்வாய் இன்னும் கட்டப்படாமல் உள்ளது.

நிதி 
இந்தியாவில் பயன்படுத்த கனடாவிலிருந்து கோதுமை மற்றும் பிற பொருட்களை வழங்குவதன் மூலம் உருவாக்கப்பட்ட ரூபாய் நிதியால் இந்த அணை கட்டப்பட்டது. கனடா இந்த ரூபாயை மயூராக்சி அணை திட்டத்தின் மேலும் வளர்ச்சிக்கு அர்ப்பணித்தது.

வெள்ள இருப்பு 
துரதிருஷ்டவசமாக, மசஞ்சோர் அணையில் வெள்ள நீர் இருப்பு இருக்க அனுமதிக்கப்படவில்லை. 1956ஆம் ஆண்டில் மாநில அரசு வெள்ளக் கட்டுப்பாட்டுக் கரைகளைத் தேர்ந்தெடுத்துக் கையகப்படுத்தியது. இது நில உரிமையாளர்கள் அல்லது உள்ளாட்சி அமைப்புகளால் பராமரிக்கப்பட்டது.

மேலும் காண்க 

 இந்தியாவில் உள்ள அணைகள் மற்றும் நீர்த்தேக்கங்களின் பட்டியல்

வெளி இணைப்புகள்

மேற்கோள்கள் 

தும்கா மாவட்டம்
சார்க்கண்டில் உள்ள அணைகள்
Coordinates on Wikidata
துர்வா அணை

துர்வா அணை (Dhurwa Dam) என்பது அதிகாரப்பூர்வமாக ஹடியா அணை என்று அழைக்கப்படுகிறது. இது சார்க்கண்டு மாநிலத்தின் ராஞ்சியில் ஓடும் சுபர்ணரேகா ஆற்றில் உள்ள கட்டப்பட்ட குறிப்பிடத்தக்க அணை ஆகும்.

விளக்கம் 
1963ஆம் ஆண்டில் உருசியா உதவியுடன் கட்டி முடிக்கப்பட்ட இந்த அணை, ராஞ்சி மற்றும் அதைச் சுற்றியுள்ள பகுதிகளுக்குத் தினமும் சுமார் 9 மில்லியன் கேலன் குடிநீர் வழங்குகிறது. இதில் நகரத்திற்கு 8.5 மில்லியன் கேலனும் கனரகத் தொழில்நுட்ப நிறுவனத்திற்கு 1 மில்லியன் கேலனும் வழங்குகிறது. கூடுதலாக 12 மில்லியன் லிட்டர் தண்ணீரை வழங்குவதை நோக்கமாகக் கொண்ட ராஞ்சி திறன் நகர் மேம்பாட்டுத் திட்டத்தின் கீழ் இந்த அணை நீர் ஆதாரமாக உள்ளது. இருப்பினும், குறிப்பாகக் கோடையில் நீர் மட்டங்கள் கணிசமாகக் குறையும் போது இது சவால்களை எதிர்கொள்கிறது.

சார்க்கண்டு நகர்ப்புற உள்கட்டமைப்பு மேம்பாட்டு நிறுவனத்தால் நிர்வகிக்கப்படும் துர்வா அணை சுமார் 1.3 சதுர கிலோமீட்டர் நீர்த்தேக்கத் திறனைக் கொண்டுள்ளது. இது உள்நாட்டுப் பயன்பாடு மற்றும் பாசனத்திற்கு முக்கியமானது.  இந்த அணை உள்ளூர் பொருளாதாரத்தில் முக்கிய பங்கு வகிப்பது மட்டுமல்லாமல், இதன் இயற்கை அழகு மற்றும் பொழுதுபோக்கு வாய்ப்புகளுக்காகச் சுற்றுலாப் பயணிகளை ஈர்க்கிறது. சுற்றுலாப் பயணிகளுக்கும் இயற்கையான நடைப்பயணங்களுக்கும் பார்வையாளர்கள் ரசிக்க இது ஒரு அமைதியான சூழலை வழங்குகிறது. தற்போது நடைபெற்று வரும் தண்ணீர்ப் பற்றாக்குறை வளர்ந்து வரும் நகர்ப்புற மக்களின் தேவைகளைப் பூர்த்தி செய்வது குறித்த கவலைகளை எழுப்புகையில், தற்போதைய குடியிருப்பாளர்களுக்கும் எதிர்கால முன்னேற்றங்களுக்கும் நம்பகமான விநியோகத்தை உறுதி செய்வதற்காகக் கூடுதல் நீர் ஆதாரங்களை உருவாக்க சார்க்கண்டு அரசு முன்வந்துள்ளது.

மேலும் காண்க 
 இந்திய அணைகள் மற்றும் நீர்த்தேக்கங்களின் பட்டியல்

மேற்கோள்கள் 

1963-இல் கட்டிமுடிந்த அணைகள்
சார்க்கண்டில் உள்ள அணைகள்
Coordinates on Wikidata
நாக்பூர் வடக்கு சட்டமன்றத் தொகுதி

நாக்பூர் வடக்கு சட்டமன்றத் தொகுதி (Nagpur North Assembly constituency) என்பது இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் கீழ் உள்ள ஆறு சட்டமன்றத் தொகுதிகளில் இதுவும் ஒன்றாகும். இந்த தொகுதியை மகாராட்டிரா அரசில் அமைச்சராக பணியாற்றும் நிதின் ராவத் பிரதிநிதித்துவப்படுத்துகிறார்.

சட்டப்பேரவை உறுப்பினர்கள்

தேர்தல் முடிவுகள்

2024

2019

மேற்கோள்கள் 

மகாராட்டிர சட்டமன்றத் தொகுதிகள்
தீரஜ் சிங் தாக்கூர்

தீரஜ் சிங் தாக்கூர் (Dhiraj Singh Thakur)(பிறப்பு ஏப்ரல் 25,1964) என்பவர் இந்திய நீதிபதி ஆவார். இவர் தற்போது ஆந்திரப் பிரதேச உயர் நீதிமன்றத்தின் தலைமை நீதிபதியாக உள்ளார். தாக்கூர் பம்பாய் உயர் நீதிமன்றம் மற்றும் ஜம்மு-காஷ்மீர் மற்றும் லடாக் உயர் நீதிமன்றத்தில் நீதிபதியாகப் பணியாற்றி உள்ளார்.

தொழில் 
1989 அக்டோபர் 18 அன்று தில்லி வழக்கறிஞர் குழுவிலும் பின்னர் சம்மு காசுமீர் வழக்கறிஞர் குழுவில் வழக்கறிஞராகவும் சேர்ந்தார். 2011ஆம் ஆண்டில் மூத்த வழக்கறிஞராக நியமிக்கப்பட்ட இவர், 8 மார்ச் 2013 அன்று சம்மு காசுமீர் மற்றும் லடாக் உயர் நீதிமன்றத்தின் நீதிபதியாகப் பதவி உயர்த்தப்பட்டார். இவர் 10 சூன் 2022 அன்று பம்பாய் உயர் நீதிமன்றத்தின் நீதிபதி இடமாற்றம் செய்யப்பட்டார். தாக்கூர் சூலை 28,2023 அன்று ஆந்திரப் பிரதேச உயர் நீதிமன்றத்தின் தலைமை நீதிபதியாக நியமிக்கப்பட்டார்.

மேற்கோள்கள் 

வாழும் நபர்கள்
1964 பிறப்புகள்
இந்திய நீதிபதிகள்
பா. இரா. இராமச்சந்திர மேனன்

பாரப்பிள்ளில் இராமகிருஷ்ணன் நாயர் இராமச்சந்திர மேனன் (Parappillil Ramakrishnan Nair Ramchandra Menon) என்பவர் சத்தீசுகர் உயர்நீதிமன்றத்தின் முன்னாள் தலைமை நீதிபதி ஆவார்.

கல்வி 
இராமச்சந்திர மேனன் 1959 சூன் 1 அன்று கேரளாவில் பிறந்தார். எர்ணாகுளம் அரசு சட்டக் கல்லூரியில் சட்டப் பட்டம் பெற்றார்.

தொழில் 
இராமச்சந்திர மேனன் 1983 சனவரி 8 அன்று வழக்கறிஞராக பதிவு செய்துகொண்டு எர்ணாகுளத்தில் பயிற்சி பெற்றார். 2009 சனவரி 5 அன்று கேரள உயர்நீதிமன்றத்தின் கூடுதல் நீதிபதியாக பதவி உயர்த்தப்பட்ட இவர், 2010 திசம்பர் 15 முதல் நிரந்தர நீதிபதியாக ஆனார்.

சத்தீசுகர் உயர்நீதிமன்றத்தின் தலைமை நீதிபதியாக இவருக்கு 2019 ஏப்ரல் 30 அன்று இந்திய குடியரசுத் தலைவரால் பொறுப்பு வழங்கப்பட்டது. இவர் 6 மே 2019 அன்று ஆளுநர் ஆனந்திபென் படேலால் முன் சத்தீசுகர் உயர்நீதிமன்றத்தின் தலைமை நீதிபதி பதவியேற்றார்.

மேற்கோள்கள் 

இந்திய நீதிபதிகள்
1959 பிறப்புகள்
கேரளா உயர் நீதிமன்ற நீதிபதிகள்
வாழும் நபர்கள்
வாக்கேஸ்வரர் கோயில்

வாக்கேஸ்வரர் கோயில் அல்லது வன கங்கை கோயில்,இந்தியாவின் மகாராட்டிரம் மாநிலத்தின் தலைநகரான தெற்கு மும்பை நகரபகுதியில் மலபார் மலையில் உள்ளது. இக்கோயில் சிவபெருமானுக்கு அர்ப்பணிக்கப்பட்டுள்ளது.இக்கோயில் அருகில் வன கங்கை குளம் அமைந்துள்ளது.

வழிபாடு
பௌர்ணமி, பிரதோசம் மற்றும் அமாவாசை நாட்களில் இக்கோயிலுக்கு அதிக பக்தர்கள் வருகை தருகின்றனர். இக்கோயிலில் சிவராத்திரியின் போது சிவபெருமானுக்கு சிறப்பு அபிசேகம் மற்றும் பூ அலங்காரம் செய்யப்படுகிறது.

மேற்கோள்கள்

 Mallya, K.G. The Merchant Of Bombay, Mumbai:Bharatiya Vidya Bhavan (1997).  —An historical novel of the life of Rama Kamati.

வெளி இணைப்புகள்

 Temples Of Saraswat Brahmins
 Walkeshwar Banganga Tank and Temple

மும்பையின் வழிபாட்டுத தலங்கள்
ஆர். எசு. மோங்கியா

ஆர். எசு. மோங்கியா (R. S. Mongia) என்பவர் குவகாத்தி உயர் நீதிமன்றத்தின் தலைமை நீதிபதியாகவும், பஞ்சாப் மாநில மனித உரிமைகள் ஆணையத்தின் தலைவராகவும் இருந்தவர் ஆவார்.

தொழில் 
நீதிபதி மோங்கியா 1963ஆம் ஆண்டில் சண்டிகரில் உள்ள பஞ்சாப் பல்கலைக்கழகத்தில் சட்டப் பட்டம் பெற்றார். 1964ஆம் ஆண்டில் பஞ்சாப் மற்றும் அரியானா உயர்நீதிமன்றத்தில் வழக்கறிஞராகச் சேர்ந்தார். 1990 சூன் 15 அன்று பஞ்சாப் மற்றும் அரியானா உயர் நீதிமன்றத்தின் நீதிபதியாகப் பதவியேற்றார்.

2001 சூன் 21 அன்று மோங்கியா குவகாத்தி உயர் நீதிமன்றத்திற்குப் பொறுப்பு தலைமை நீதிபதியாக நியமிக்கப்பட்டு, 2001 செப்டம்பர் 21 அன்று தலைமை நீதிபதியாக நியமிக்கப்பட்டார். இவர் 2002 சூன் 10 அன்று ஓய்வு பெற்றார்.

இதற்குப் பிறகு மோங்கியா நவம்பர் 12, 2007 அன்று பஞ்சாப் மாநில மனித உரிமைகள் ஆணையத்தின் தலைவராக நியமிக்கப்பட்டார். இவர் இப்பதவியில் சூன் 9, 2010 வரை பணியாற்றினார்.

இறப்பு 
நீண்ட நோயால் அவதிப்பட்டு வந்த மோங்கியா, 2017 ஆகத்து 21 அன்று தில்லியில் காலமானார்.

மேற்கோள்கள் 

இந்திய மனித உரிமைச் செயற்பாட்டாளர்கள்
இந்திய நீதிபதிகள்
2017 இறப்புகள்
1940 பிறப்புகள்
பி. பி. நவோலேகர்

பி. பி. நவோலேகர் (P. P. Naolekar-பிறப்பு சூன் 29,1943) என்பவர் மத்தியப் பிரதேசத்தின் லோகாயுக்தா ஆவார். இவர் இந்திய உச்ச நீதிமன்றத்தின் நீதிபதி பதவி வகித்தவர் ஆவார்.

நீதிபதியாக 
 1992 - மத்தியப் பிரதேச உயர் நீதிமன்றம் நிரந்தர நீதிபதி
 1994 - இராசத்தான் உயர் நீதிமன்ற நீதிபதி
 2002 -  குவகாத்தி உயர்நீதிமன்ற தலைமை நீதிபதி
 2004 முதல் 2008 வரை இந்திய உச்ச நீதிமன்றத்தின் நீதிபதி

மேற்கோள்கள்

இந்திய உச்ச நீதிமன்ற நீதிபதிகள்
21-ஆம் நூற்றாண்டு இந்திய நீதிபதிகள்
வாழும் நபர்கள்
1943 பிறப்புகள்
அரிதாள் எரிப்பு

அரிதாள் எரிப்பு (Stubble burning) என்பது பாகிஸ்தானின் பஞ்சாப் மாகாணம் மற்றும் வட இந்தியாவில் குறிப்பாக பஞ்சாப் அரியானாவில் விளைந்த  நெற்ப் பயிர்களை அறுவடை செய்த பிறகு வயலை சுத்தப்படுத்தி கோதுமை விதைப்பதற்காக, வயலில் எஞ்சி நிற்கும் நெல்  கட்டைப் பயிர் எச்சங்களை அக்டோபர் முதல் திசம்பர் நடுப்பகுதி வரை எரித்து விடுவது வழக்கம். இந்நிகழ்வு ஒரு வாரம் அல்லது தொடர்ந்து நடைபெறும் செயலாகும் அதேசமயம் கோதுமைக் கட்டைப் பயிர்களை எரிப்பதில் மேற்கு உத்தரப் பிரதேசம் முதலிடத்தில் உள்ளது. இந்தியா மற்றும் பாகிஸ்தானில் அறுவடையான பிறகு எஞ்சியுள்ள கட்டைப்பயிர்களை சட்டவிரோதமான செயலாகும்.
  
தில்லியைச் சுற்றிய மாநிலங்களின் அறுவடையான பின் எஞ்சி நிற்கும் கட்டைப் பயிர்களை எரிப்பதால், தில்லி வானத்தில்  குளிர்காலத்தில் அளவிற்கு அதிகமாக காற்று மாசுபாடு ஏற்படுகிறது. இதனால் பொதுமக்கள் சுவாசிக்கும் காற்றின் மூலம் நுரையீரல் பாதிகக்ப்படுவதால் சுவாச நோய்கள் ஏற்படக் காரணமாகிறது.

கட்டைப் பயிர்களை எரிக்க காரணம்
நெல் அறுவடைக்கும், கோதுமை விதைப்பதற்கும் இடையே உள்ள குறுகிய கால அவகாசமே இருப்பதால்,.வயலை சுத்தப்படுத்த நெற்பயிரை அறுவடை செய்தவுடன், வயலில் எஞ்சி நிற்கும் கட்டைப் பயிர்களை தீ வைத்து எரித்து விடுவது வழக்கம்.

தாக்கம்

வயலில் அறுவடையான பிறகு எஞ்சியுள்ள் கட்டைப் பயிர்களை எரிப்பதால் கார்பனோராக்சைடு (CO), மீத்தேன் (CH4), புற்றுநோயை உண்டாக்கும் பாலிசைக்ளிக் ஹைட்ரோகார்பன்கள், ஆவியாகும் கரிம சேர்மங்கள் (VOC) போன்ற தீங்கு விளைவிக்கும் வாயுக்களால் வளிமண்டலத்தில் அனுமதிக்கப்பட்ட காற்றுத் தரச் சுட்டெண்ணை விட காற்றில் மாசு ஏற்படுகிறது. இந்த மாசுக்கள் சுற்றுப்புறங்களில் பரவி, இறுதியில் காற்றின் தரம் மற்றும் மக்களின் ஆரோக்கியத்தை பாதிக்கிறது.

வாகன உமிழ்வுகளுடன், கட்டைப் பயிர் எரிப்பால் தில்லியின் [[காற்றுத் தரச் சுட்டெண்|] கடுமையாக பாதிக்கிறது. வட இந்தியாவில் அரியானா, மேற்கு உத்திரப் பிரதேசம் மற்றும் பஞ்சாப் ஆகிய மாநிலங்களில் விவசாயிகளால் புல் எரிக்கப்படுவது டெல்லி மற்றும் அதன் சுற்றுப்புற பகுதிகளில் காற்று மாசுபாட்டிற்கு ஒரு முக்கிய காரணமாக கருதப்படுகிறது.

கட்டைப் பயிர்களை எரிப்பதா மண்ணில் வெப்பம் ஊடுருவி மண்னில் உள்ள நுண்ணுயிரிகள் மற்றும் ஈரப்பதம் இழப்பு ஏற்படுகிறது.

இதனையும் காண்க
 காற்றுத் தரச் சுட்டெண்

மேற்கோள்கள்

வேளாண்மை
இந்தியாவில் காற்று மாசுபாடு
சல்மான் நிசார்

சல்மான் நிசார் (Salman Nizar; பிறப்பு  சூன் 30,1997) என்பவர் இந்தியத் துடுப்பாட்ட வீரர் ஆவார். இவர் ஓர் இடது கை மட்டையாட்ட வீரரும் வலது கை எதிர்ச்சுழல் பந்து வீச்சாளரும் ஆவார்.

உள்நாட்டு விளையாட்டுப் போட்டி பங்களிப்பு 
கீ-14, கீ-16, மற்றும் கீ-23 மட்டங்களில் கேரளா துடுப்பாட்ட அணியினைப் பிரதிநிதித்துவப்படுத்திய பின்னர், சல்மான் 6 பிப்ரவரி 2015 அன்று அசாமுக்கு எதிரான ரஞ்சி கோப்பைக்கான போட்டியில் கேரளாவுக்காக தனது முதல் தர போட்டியில் அறிமுகமானார். ரஞ்சி கோப்பை போட்டியில் விதர்பாவிற்கு எதிரான காலிறுதிப் போட்டியில் 102 பந்துகளில் 62 ஓட்டங்கள் எடுத்து கேரள அணிக்காக அதிக ஓட்டங்கள் எடுத்த வீரராக இருந்தார். ரஞ்சி கோப்பை போட்டியில் பஞ்சாப்பிற்கு எதிராக ஆட்டமிழக்காமல் 91 ஓட்டமெடுத்து தனது தொழில் வாழ்க்கையின் சிறந்த விளையாட்டினை வெளிப்படுத்தினார்.

பிப்ரவரி 25,2017 அன்று திரிபுராவிற்கு எதிராக விஜய் அசாரே போட்டியில் கேரளா தனது ஏ வரிசையில் அறிமுகமானார். இந்தப் போட்டியில் இவர் தனது அதிகபட்ச தனிப்பட்ட ஓட்டமான 82 ஆட்டமிழக்காமல் அடித்தார். ஆறு போட்டிகளில் விளையாடி 215 ஓட்டங்கள் எடுத்து போட்டியில் தனது அணியின் முன்னணி வீரராக இவர் இருந்தார்.

இவர் 2018 சனவரி 8 அன்று ஐதராபாத்து அணிக்கு எதிராக நடந்த மண்டல இருபது 20 போட்டியில் கேரளாவுக்காகத் தனது முதல்இருபது20 போட்டியில் அறிமுகமானார்.

ஆகத்து 2018-இல், கேரளாவின் அணித்தலைவர் சச்சின் பேபிக்கு எதிராகக் கருத்து தெரிவித்ததற்காகக் கேரளத் துடுப்பாட்டச் சங்கத்தால் அபராதம் விதிக்கப்பட்ட எட்டு வீரர்களில் இவரும் ஒருவர்.

சல்மான் நிசார் 2020-21 கே. சி. ஏ. தலைவர் கோப்பைக்கான இருபது20-இல் கே. சி. ஏ. லயன்ஸ் அணிக்காக விளையாடினார்.

மேற்கோள்கள்

வெளி இணைப்புகள் 

 Salman Nizar இல்ESPNcricinfo

இந்தியத் துடுப்பாட்டக்காரர்கள்
வாழும் நபர்கள்
1997 பிறப்புகள்
கேரள நபர்கள்
நாக்பூர் கிழக்கு சட்டமன்றத் தொகுதி

நாக்பூர் கிழக்கு சட்டமன்றத் தொகுதி (Nagpur East Assembly constituency) என்பது மேற்கு இந்தியாவின் மகாராட்டிரா மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். நாக்பூர் கிழக்கு சட்டமன்றத் தொகுதியின் எண் 54 ஆகும். இந்த தொகுதி நாக்பூர் மாவட்டத்தில் அமைந்துள்ளது. 2008ஆம் ஆண்டில் தொகுதியின் எல்லை நிர்ணயம் செய்யப்பட்டது. இது நாக்பூர் வட்டம் மற்றும் பகுதி எண் 6 முதல் 8 வரை, 28 முதல் 36 வரையும் நாக்பூர் மாநகராட்சி 67 முதல் 72 வரை ஒரு பகுதியையும் உள்ளடக்கியது.

சட்டப்பேரவை உறுப்பினர்கள்

தேர்தல் முடிவுகள்

2024

2019

மேற்கோள்கள் 

மகாராட்டிர சட்டமன்றத் தொகுதிகள்
சளவற

சளவற (Chalavara) என்பது இந்தியாவின், கேரளத்தின், பாலக்காடு மாவட்டத்தில் உள்ள ஒரு சிற்றூரும், கிராம ஊராட்சியும் ஆகும்.

இந்த ஊரில் கே. டி. என். மருந்தியல் கல்லூரி அமைந்துள்ளது.

மக்கள்வகைப்பாடு 
2001 இந்திய மக்கள் தொகை கணக்கெடுப்பின்படி, சளவறவின் மக்கள் தொகை  21,042 ஆகும். அதில் ஆண்களின் தொகை 9,952 என்றும், பெண்களின் தொகை 11,090 என்றும் உள்ளது.

மேற்கோள்கள் 

பாலக்காடு மாவட்டத்திலுள்ள கிராமங்கள்
Coordinates on Wikidata
வினோத் அகர்வால்

வினோத் சந்தோசு குமார் அகர்வால் (Vinod Agrawal) என்பவர் இந்திய அரசியல்வாதியும் மகாராட்டிர சட்டமன்ற உறுப்பினரும் ஆவார். இவர் 2019 மகாராட்டிர சட்டப்பேரவைத் தேர்தலில் கோண்டியா சட்டமன்றத் தொகுதியில் சுயேச்சை வேட்பாளராகப் போட்டியிட்டுத் தேர்ந்தெடுக்கப்பட்டார். இதற்கு முன்பு, இவர் பாரதிய ஜனதா கட்சியுடன் தொடர்புடையவர். பின்னர் சூன் 23 அன்று 2022 மகாராட்டிர அரசியல் நெருக்கடிக்கு இடையில் இவர் மீண்டும் பாஜகவில் சேர்ந்தார். இதன் பின்னர் நவம்பர் 2024-ல் நடைபெற்ற மகாராட்டிர சட்டப் பேரவைத் தேர்தலில் பாஜக சார்பில் போட்டியிட்டு மீண்டும் சட்டமன்ற உறுப்பினர் ஆனார்.

மேற்கோள்கள் 

மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
1969 பிறப்புகள்
எச். கே. சீமா

எச். கே. சீமா (H. K. Sema; பிறப்பு சூன் 1,1943) என்பவர் இந்திய நீதிபதியும் இந்திய உச்ச நீதிமன்றத்தின் முன்னாள் நீதிபதியாகப் பணியாற்றியவரும் ஆவார். சீமா உத்தரப்பிரதேச மனித உரிமைகள் ஆணையத்தின் தலைவராகவும் பணியாற்றியுள்ளார்.

இளமை 
சீமா 1943 சூன் 1 அன்று பிறந்தார். 1967ஆம் ஆண்டில் டார்ஜீலிங்கில் உள்ள தூய யோவான் கல்லூரியில் பட்டம் பெற்றார். 1970ஆம் ஆண்டில் மும்பை அரசு சட்டக் கல்லூரியில் இளங்கலைச் சட்டப் பட்டம் பெற்றார்.

வகித்தப் பதவிகள் 

 இளைய அரசு வழக்கறிஞர், நாகாலாந்து-1971-1975.
 உதவி தலைமை வழக்கறிஞர், நாகாலாந்து 16 நவம்பர் 1985 முதல்.
 குவகாத்தி உயர் நீதிமன்ற நீதிபதி, கோகிமா இருக்கை, 1992-2001 
 சம்மு காசுமீர் உயர் நீதிமன்ற நீதிபதி, 7 சூன் 2001. செப்டம்பர் 12,2001 அன்று சம்மு-காசுமீர் உயர்நீதிமன்றத்தின் தலைமை நீதிபதி
 2000 சனவரி 25 அன்று குசராத்து உயர்நீதிமன்றத்தின் தலைமை நீதிபதி.
 2002 முதல் 2008 வரை இந்திய உச்ச நீதிமன்றத்தின் நீதிபதி
 உத்தரப்பிரதேச மனித உரிமைகள் ஆணையத்தின் தலைவர்

மேற்கோள்கள் 

இந்திய உச்ச நீதிமன்ற நீதிபதிகள்
21-ஆம் நூற்றாண்டு இந்திய நீதிபதிகள்
வாழும் நபர்கள்
1943 பிறப்புகள்
சாம் நாரிமன் வரியாவா

சாம் நாரிமன் வரியாவா (Sam Nariman Variava, பிறப்பு நவம்பர் 8,1940) என்பவர் ஓர் இந்திய நீதிபதியும், இந்திய உச்ச நீதிமன்றத்தின் முன்னாள் நீதிபதியும் ஆவார்.

தொழில் 
வரியாவா 1964 சூன் 22 அன்று வழக்கறிஞராகப் பதிவு செய்துகொண்டு பம்பாய் உயர்நீதிமன்றத்திலும், பம்பாய் நகர குடிமை நீதிமன்றத்திலும் பயிற்சி பெறத் தொடங்கினார். இதன் பின்னர் சட்டத்தில் முதுகலைப் பட்டம் பெற்றார். மும்பையில் உள்ள சிடென்காம் வணிகம் மற்றும் பொருளாதாரக் கல்லூரியில் பகுதிநேரச் சட்டப் பேராசிரியராகவும் பணியாற்றினார். நவம்பர் 21,1986 அன்று இவர் பம்பாய் உயர்நீதிமன்றத்தின் கூடுதல் நீதிபதியாக நியமிக்கப்பட்டார். இதன்பிறகு 1987 சூன் 12 அன்று நிரந்தர நீதிபதியாக ஆனார். வரியாவா 1999 மே 25 அன்று தில்லி உயர்நீதிமன்றத்தின் தலைமை நீதிபதியாக ஆனார். இவர் 15 மார்ச் 2000 அன்று இந்திய உச்ச நீதிமன்றத்தின் நீதிபதி பதவிக்கு உயர்த்தப்பட்டார். இதன் பின்னர் 8 நவம்பர் 2005 அன்று பணி ஓய்வு பெற்றார்.

மேலும் காண்க 

 வரியாவ்

மேற்கோள்கள் 

இந்திய உச்ச நீதிமன்ற நீதிபதிகள்
மும்பாய் உயர் நீதிமன்ற நீதிபதிகள்
20 ஆம் நூற்றாண்டு இந்திய வழக்கறிஞர்கள்
வாழும் நபர்கள்
1940 பிறப்புகள்
தாரா கோர்முசுஜி வரியாவா

தாரா கோர்முசுஜி வரியாவா (Dara Hormusji Variava)(05 சூலை 1897-1961) என்பவர் ஓர் இந்திய அரசியல்வாதியும் நாடாளுமன்ற மேனாள் உறுப்பினரும் ஆவார். இவர் இந்திய நாடாளுமன்ற உறுப்பினராக 1952 முதல் 1960 வரை இந்திய நாடாளுமன்றத்தின் மேலவையான மாநிலங்களவை குசராத்து மாநிலத்தினைப் பிரதிநிதித்துவப்படுத்தினார். வரியாவா இந்திய தேசிய காங்கிரசு கட்சியினைச் சார்ந்தவர்.

மேலும் காண்க 
 சாம் நாரிமன் வரியாவா

மேற்கோள்கள் 

1961 இறப்புகள்
1897 பிறப்புகள்
குசராத்து மாநிலங்களவை உறுப்பினர்கள்
2-பியூரோயில் குளோரைடு

2-பியூரோயில் குளோரைடு (2-Furoyl chloride) என்பது C5H3ClO2 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். பியூரான் சேர்மத்தின் அசைல் குளோரைடாக இது கருதப்படுகிறது. பென்சாயில் குளோரைடை விட கண்களில் அதிகமாக அரிக்கும் தன்மையைக் கொண்டுள்ள நீர்மம் என்ற பண்பைக் கொண்டுள்ளது. 2-புரோயில் குளோரைடு ஒரு பயனுள்ள மருந்து இடைநிலையாகும்.  தோல் கோளாறுகள், வைக்கோல் காய்ச்சல் மற்றும் காசநோய் சிகிச்சையில் பயன்படுத்தப்படும் ஓர் அழற்சி எதிர்ப்பு மருந்தான மோமடசோன் பியூரோயேட்டின் தயாரிப்பில் பயன்படுத்தப்படுகிறது.

தயாரிப்பு
2-பியூரோயில் குளோரைடு 1924 ஆம் ஆண்டு இயெலிசன் என்பவரால் கண்டறியப்பட்டது. ஆய்வக தண்ணீர் குளியல் முடிந்த அதிகப்படியான தயோனைல் குளோரைடில் 2-பியூரோயிக் அமிலத்தைச் சேர்த்து பின்னியக்க வினைக்கு உட்படுத்தி 2-பியூரோயில் குளோரைடு தயாரிக்கப்பட்டது.

பயன்பாடுகள்
2-பியூரோயில் குளோரைடு சேர்மத்திற்கு பெரிய பயன்பாடுகள் இல்லை. ஆனால் இது பல்வேறு மருந்துகளின் தயாரிப்பில் ஓர் இரசாயன இடைநிலையாகப் பயன்படுத்தப்படுகிறது.  மோமெட்டசோன் பியூரோயேட்டு புளூட்டிகசோன் பியூரோயேட்டு டைலோக்சனைடு பியூரோயேட்டு செப்டியோபியூர்  மிர்பெண்டானில்  குயின்பமைடு , மற்றும் டைக்குளோபியூரைம்  ஆகியன எடுத்துக்காட்டு மருந்துகளாகும்.

மேலும் காண்க
பர்பியூரைல் ஆல்ககால்

மேற்கோள்கள்

அசைல் குளோரைடுகள்
2-பியூரைல் சேர்மங்கள்
பியூட்டைரைல் குளோரைடு

பியூட்டைரைல் குளோரைடு (Butyryl chloride) என்பது C4H7ClO என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். CH3CH2CH2C(O)Cl என்ற அமைப்பு வாய்ப்பாட்டால் இதை அடையாளப்படுத்தலாம். விரும்பத்தகாத வாசனையுடன் நிறமற்ற திரவமாகக் காணப்படுகிறது.  பியூட்டைரைல் குளோரைடு கரிம கரைப்பான்களில் கரையும். ஆனால் தண்ணீர் மற்றும் ஆல்ககால்களுடன் உடனடியாக வினைபுரிகிறது. பொதுவாக பியூட்டைரிக் அமிலத்தின் குளோரினேற்ற வினை மூலம் உற்பத்தி செய்யப்படுகிறது.

வினைகள்
தொடர்புடைய அசைல் குளோரைடுகளைப் போலவே, பியூட்டைரைல் குளோரைடும் உடனடியாக நீராற்பகுத்தல் வினைக்கு உட்படுகிறது:
CH3CH2CH2C(O)Cl  +  H2O  →  CH3CH2CH2CO2H  +  HCl
ஆல்ககால்களுடன் வினையில் ஈடுபட்டு எசுத்தர்களைக் கொடுக்கிறது:
CH3CH2CH2C(O)Cl  +  ROH  →  CH3CH2CH2CO2R  +  HCl
அமீன்|அமீன்களுடன் வினைபுரிந்து அமைடுகளைக் கொடுக்கிறது:
CH3CH2CH2C(O)Cl  +  R2NH  →  CH3CH2CH2C(O)NR2  +  HCl
பூச்சிக்கொல்லிகள், மருந்துகள், வாசனை திரவியங்கள், பலபடியாக்கல் வினையூக்கி மற்றும் சாயப் பொருட்கள் தயாரிப்பில் பியூட்டைரைல் குளோரைடின் வழிப்பெறுதிகள் பயன்படுத்தப்படுகின்றன. பொதுவாக பியூட்டைரைல் குளொரைடும் மருந்து, வேளாண் இரசாயனங்கள், சாயங்கள், எசுத்தர்கள் மற்றும் பெராக்சைடு சேர்மங்களைத் தயாரிப்பதற்கான கரிமத் தொகுப்பு வினைகளில் பியூட்டைரைல் குளோரைடு ஓர் இடைநிலையாக பயன்படுத்தப்படுகிறது.

மேற்கோள்கள்

அசைல் குளோரைடுகள்
நாக்பூர் தெற்கு சட்டமன்றத் தொகுதி

நாக்பூர் தெற்கு சட்டமன்றத் தொகுதி (Nagpur South Assembly constituency) என்பது மேற்கு இந்தியாவின் மகாராட்டிர மாநிலத்தின் 288 சட்டமன்றத் தொகுதிகளில் ஒன்றாகும். நாக்பூர் மக்களவைத் தொகுதியின் ஆறு சட்டமன்றத் தொகுதிகளில் இதுவும் ஒன்றாகும். இந்தத் தொகுதியின் எண் 53 ஆகும். இந்தத் தொகுதி நாக்பூர் மாவட்டத்தில் அமைந்துள்ளது. 2008ஆம் ஆண்டு எல்லை நிர்ணயம் செய்யப்பட்டதன் மூலம் தொகுதியின் எல்லைகள் மாற்றப்பட்டன. இது நாக்பூர் வட்டத்தின் சில பகுதிகளையும், நாக்பூர் மாநகராட்சிப் பகுதி எண் 9 முதல் 11,37 முதல் 42,73 முதல் 78,99 முதல் 102 மற்றும் 120 பகுதிகளையும் உள்ளடக்கியது.

சட்டப்பேரவை உறுப்பினர்கள் 

^ இடைத் தேர்தல்

தேர்தல் முடிவுகள்

2024

2019

2014

மேற்கோள்கள் 

மகாராட்டிர சட்டமன்றத் தொகுதிகள்
பாண்டான் ஜெயா எல்ஆர்டி நிலையம்

பாண்டான் ஜெயா எல்ஆர்டி நிலையம் (ஆங்கிலம்: Pandan Jaya LRT Station; மலாய்: Stesen LRT Pandan Jaya; சீனம்: 美和家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து (LRT) நிலையமாகும்.

இந்த நிலையத்திற்கு அருகில் அமைந்துள்ள பாண்டான் ஜெயா எனும் குடியிருப்பு பகுதியின் பெயரில் இருந்து இந்த நிலையத்திற்கும் பெயரிடப்பட்டது. அத்துடன் பாண்டான் 3/8 சாலை, இந்த நிலையத்திற்கு அருகில் உள்ளது.

பொது

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு இஸ்டார் எல்ஆர்டி (STAR-LRT) என அழைக்கப்பட்டன.

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில்  எல்ஆர்டி நிலையம் தொடங்கி பாண்டான் ஜெயா எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பாண்டான் ஜெயா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.

இந்த நிலையம் பாண்டான் இண்டா எல்ஆர்டி நிலையத்துடன் பேருந்து அணுகலையும் கொண்டுள்ளது. இந்த நிலையம் 1 கிலோமீட்டர் வடகிழக்கில் உள்ள பாண்டான் இண்டா எல்ஆர்டி நிலையத்துடன் பாண்டான் எனும் அதே பெயரைப் பகிர்ந்து கொள்கிறது.

அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (LRT STAR) (Sistem Transit Aliran Ringan) வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது. 

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. 

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.

காட்சியகம்
பாண்டான் ஜெயா எல்ஆர்டி நிலையத்தின் காட்சிப் படங்கள் (2022)

மேலும் காண்க
 மலூரி நிலையம்
 மிகார்ஜா எல்ஆர்டி நிலையம்
 சான் சோவ் லின் நிலையம்
 அம்பாங் வழித்தடம்
 பண்டாராயா எல்ஆர்டி நிலையம்
 கோலாலம்பூர் சாலைகளின் பட்டியல்

மேற்கோள்கள்

வெளி இணைப்புகள்

Pandan Jaya LRT Station - mrt.com.my

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
பியூமரின்

பியூமரின் (Fumarin) என்பது C17H14O5 என்ற மூலக்கூற்று வாய்பாட்டால் விவரிக்கப்படும் ஒரு கரிம வேதியியல் சேர்மமாகும். கூமரின் வழிப்பெறுதிச் சேர்மமான இது கூமாபியூரைல் என்ற பெயராலும் அழைக்கப்படுகிறது. இரத்த உறைவு எதிர்ப்பு மருந்தான வார்ஃபரின் மருந்துக்கு இது ஓர் ஒப்புமை மருந்தாகும். எலிக்கொல்லி மருந்தாக பியூமரின் பயன்படுத்தப்படுகிறது.

மேற்கோள்கள்

2-பியூரைல் சேர்மங்கள்
கீட்டோன்கள்
பால்மியரைட்டு

பால்மியரைட்டு (Palmierite) என்பது K2Pb(SO4)2 என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். ஓர் அரிய சல்பேட்டுக் கனிமமான இது  எரிமலைகளுக்கு அருகில் காரணப்படுகிறது. வாய்னிச் கைப்பிரதி புத்தகத்தில் பால்மியரைட்டு கனிமம் தொடர்பான தகவல்கள் இடம்பெற்றுள்ளன.

மேற்கோள்கள்

சல்பேட்டுக் கனிமங்கள்
சூம்வைட்டு

சூம்வைட்டு (Shumwayite) என்பது (UO2)2(SO4)2•5H2O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். ஓர் அரிய  ஆனால் மிக எளிய யுரேனைல் சல்பேட்டுக் கனிமமாக சூம்வைட்டு கருதப்படுகிறது. அமெரிக்காவின் உட்டா மாநிலம் சான் யூவான் மாகாணத்தில் உள்ள சிம்ப்ளாட்டு சுரங்கத்தில் இக்கனிமம் கண்டறியப்பட்டது.

சூம்வைட்டு கனிமத்தின் கட்டமைப்பு தனித்துவமானதாகும். ஓரளவிற்கு வேதியியல் ரீதியாக ஒத்த இயற்கை யுரேனைல் சல்பேட்டுகளில் இயாக்கிமோவைட்டு, மெட்டாரானோபிலைட்டு மற்றும் யுரேனோபிலைட்டு ஆகியவை அடங்கும்.

பன்னாட்டு கனிமவியல் சங்கம் சூம்வைட்டு கனிமத்தை Smw என்ற குறியீட்டால் அடையாளப்படுத்துகிறது.

மேற்கோள்கள்

சல்பேட்டுக் கனிமங்கள்
யுரேனியம்(VI) கனிமங்கள்
ஒற்றைச்சரிவச்சுக் கனிமங்கள்
கடந்தகாலம்

கடந்த காலம் அல்லது இறந்தகாலம் (past tense) என்பது ஓர் இலக்கணக் காலமாகும். கடந்த காலத்தில் நடந்த ஒரு செயலை அல்லது சூழ்நிலையைக் குறிப்பதாகும். எழுதினான், பாடினன், ஆடினான் ஆகியன  கடந்த கால வினைச்சொற்களின் எடுத்துக்காட்டுகளாகும். பெரும்பாலான மொழிகள் கடந்த காலத்தைக் கொண்டுள்ளன, சிலவற்றில் செயலானது எவ்வளவு நாட்கள் நடந்தது என்பதைக் குறிக்கும் வகையில் பல வகைகள் உள்ளன. சில மொழிகளில் கூட்டு கடந்த காலம் உள்ளது, இது துணை வினைச்சொற்களையும், தொடர்ச்சியான அல்லது மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.

அறிமுகம் 
சில மொழிகளில், கடந்த காலத்தின் இலக்கண வெளிப்பாடு இலக்கணக் கூறு போன்ற பிற வகைகளின் வெளிப்பாட்டுடன் இணைக்கப்பட்டுள்ளது. எனவே ஒரு மொழியில் பல வகையான கடந்த கால வடிவங்கள் இருக்கலாம், அவற்றின் பயன்பாடு எந்த அம்ச அல்லது பிற கூடுதல் தகவல்களை குறியிட வேண்டும் என்பதைப் பொறுத்து இருக்கும். உதாரணமாக, பிரஞ்சு மொழியானது கூட்டுக் கடந்த காலத்தினைக் கொண்டுள்ளது. இது முடிந்த செயல்களையும், மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.

ஆசியா 
கடந்த காலங்கள் பல்வேறு ஆசிய மொழிகளில் காணப்படுகின்றன. வட ஆசியாவில் உள்ள இந்தோ-ஐரோப்பிய மொழிகள் உருசிய மொழி, தென்மேற்கு மற்றும் தெற்காசியாவில் உள்ள பாரசீக, உருது, நேபாளி,இந்தி, துருக்கிய மொழிகள், துருக்குமேனியம், காசாக்கு, தென்மேற்கு, மத்திய ஆசியாவில் உள்ள உய்குர் மொழிகள், தென்மேற்கு ஆசியாவில் அரபு மற்றும் ஹீப்ரு, சப்பானியம் இந்தியாவின் திராவிட மொழிகள், உருசியாவின் உராலிக் மொழிகள், மங்கோலிக் மற்றும் கொரிய மொழிகள் ஆகியவை இதில் அடங்கும்.

கிரியோல் மொழிகள்

கிரியோல் 
கிரியோல் மொழிகள் காலத்தினை விருப்பமானதாக ஆக்க முனைகின்றன, மேலும் காலங்களானது மாரிலியாகக் குரிக்கப்படும் போது முன் வாய்மொழிக் குறிப்பான்கள் பயன்படுத்தப்படுகின்றன.

ஐத்தி கிரியோல் 
ஐத்தி கிரியோல் மொழி மீண்டும் மீண்டும் நிகழும் நிகழ்வுகள் அல்லது செயல்களை வெளிப்படுத்துகிறது.

மேற்கோள்கள் 

கடந்தகாலம்
காலங்கள் (இலக்கணம்)
சாங்கோயிட்டு

சாங்கோயிட்டு (Changoite) என்பது Na2Zn(SO4)2·4H2O என்ற மூலக்கூற்று வாய்பாட்டால் விவரிக்கப்படும் ஒரு கனிமமாகும். இது ஓர் அரிய துத்தநாக சல்பேட்டு கனிமமாகும். சாகோயிட்டு கனிமம் சிலி நாட்டின் அண்டோஃபாகசுட்டாவில் உள்ள சியரா கோர்டாவுக்கு அருகிலுள்ள சான்பிரான்சிசுகோ சுரங்கத்தில் கண்டுபிடிக்கப்பட்டது. சாங்கோயிட்டு கனிமமானது புளோடைட்டு கனிமத்தின் துத்தநாக ஒப்புமையாகும். புளோடைட்டு குழுவின் மற்ற பிரதிநிதிகளான கோபால்டோபுளோடைட்டு, மாங்கனோபுளோடைட்டு மற்றும் நிக்கல்புளோடைட்டு ஆகியவற்றின் துத்தநாக-ஒப்புமையாகவும் சாங்கோயிட்டு கருதப்படுகிறது. வேதியியலின் அடிப்படையில் சாங்கோயிட்டு கனிமம் கிட்டத்தட்ட கோர்டைட்டைப் போலவே உள்ளது.  கனிமத்திற்கான சாங்கோயிட்டு என்ற பெயர் சிலியின் ஆரம்பகால குடிமக்களான  சாங்கோசு என்ற பெயரிலிருந்து பெறப்பட்டது. 

சாங்கோயிட்டு கனிமத்தில் மக்னீசியம் மற்றும் கால்சியத்தின் தடயங்கள் மிகக் குறைவாகும். 

சாங்கோயிட்டு கனிமத்துடன் இணைந்து இயிப்சம், துத்தநாகம் கொண்டுள்ள பராடகாமைட்டு தேனார்டைட்டு ஆகிய கனிமங்கள் இணைந்து காணப்படுகின்றன. 

பன்னாட்டு கனிமவியல் சங்கம் சாங்கோயிட்டு கனிமத்தை Cgo  என்ற குறியீட்டால் அடையாளப்படுத்துகிறது.

மேற்கோள்கள்

துத்தநாகக் கனிமங்கள்
சல்பேட்டுக் கனிமங்கள்
சோடியம் கனிமங்கள்
ஒற்றைச்சரிவச்சுக் கனிமங்கள்
நீக்கல் பண்பு

கணிதத்தில், நீக்கற்தன்மை அல்லது நீக்கல் பண்பு (cancellativity, cancellability, cancellation property) என்பது நேர்மாற்றத்தக்கதன்மையின் பொதுமைப்படுத்தலாகும்.

 என்றதொரு குலமனின் ஏதேனுமொரு உறுப்பு  என்க.

  எனில்

உறுப்பு a ஆனது, இடது நீக்கல் பண்பு கொண்டது அல்லது இடப்பக்க-நீக்கற்தன்மை உடையது எனப்படும்.

மேலும்,
  எனில்
உறுப்பு a ஆனது, வலது நீக்கல் பண்பு கொண்டது அல்லது வலப்பக்க-நீக்கற்தன்மை உடையது எனப்படும்.

குலமனின் உறுப்பு a ஆனது, இடது நீக்கல் பண்பு, வலது நீக்கல் பண்பு இரண்டையும் கொண்டிருந்தால் அது இருபக்க நீக்கல் பண்பு (two-sided cancellation property) உடையது அல்லது நீக்கத்தக்கது (cancellative) எனப்படும்.

ஒரு குலமனின் அனைத்து உறுப்புகளுக்கும் இடது நீக்கல் பண்பிருந்தால் அக்குலமன் இடது நீக்கல் பண்புடையது அல்லது இடது-நீக்கத்தக்கது என அழைக்கப்படும். அதேபோல, ஒரு குலமனின் அனைத்து உறுப்புகளுக்கும் வலது நீக்கல் பண்பிருந்தால் அக்குலமன் வலது நீக்கல் பண்புடையது அல்லது வலது-நீக்கத்தக்கது என அழைக்கப்படும்.

வலது, இடது நீக்கத்தன்மை இரண்டுமுடைய குலமன் இருபக்க நீக்கல் பண்புடையது அல்லது நீக்கத்தக்கது எனப்படும்.

ஓர் அரைக்குலத்தில், இடப்பக்க-நேர்மாற்றத்தக்கதாகவுள்ள ஒவ்வோரு உறுப்பும் இடப்பக்க-நீக்கற்தன்மை உடையதாகும்; வலப்பக்க, இருபக்கப் பண்புகளுக்கும் இது பொருந்தும். a இன் இடப்பக்க நேர்மாறு a−1 எனில்,

 , 
   (சேர்ப்புப் பண்பின்படி)

ஒவ்வொரு பகுதி குலமும் நீக்கத்தக்கதாக இருக்கும். எனவே ஒவ்வொரு  குலமும் நீக்கல் பண்புயையது.

விளக்கம் 
 என்ற குலமனின் உறுப்பு a ஆனது, இடது நீக்கல் பண்பு கொண்டுள்ளது என்பது,   என்ற சார்பானது ஒரு உள்ளிடு கோப்பாக இருக்குமென்பதைக் குறிக்கிறது. 

அதாவது சார்பு g ஒரு உள்ளிடு கோப்பு எனில், 
 சமன்பாட்டிலுள்ள மாறி  x மட்டுமேயாகவும், அச்சமன்பாட்டை நிறைவு செய்யக்கூடிய வகையான x இன் மதிப்பு ஒன்றேயொன்று மட்டுமாகவும் இருக்கும்.

மேலும் நுட்பமாக இதனைப் பின்வருமாறு விளக்கலாம்:

x இன் அனைத்து மதிப்புகளுக்கும், 
 என்பதை நிறைவுசெய்யும் வகையில் g இன் நேர்மாறாக  f சார்பை வரையறுக்க முடியும். 

இதனையே கீழ்வருமாறும் கூறலாம்:

M இலுள்ள அனைத்து x , y உறுப்புகளுக்கும்,
  எனில்,   ஆகும்.

 என்ற குலமனின் உறுப்பு a ஆனது, வலது நீக்கல் பண்பு கொண்டுள்ளது என்பது, என்ற சார்பானது ஒரு உள்ளிடு கோப்பாக இருக்குமென்பதைக் குறிக்கிறது.

அதாவது சார்பு h ஒரு உள்ளிடு கோப்பு எனில், 

M இலுள்ள அனைத்து x , y உறுப்புகளுக்கும்,
, எனில்  ஆக இருக்கும்.

மேற்கோள்கள் 

இருமச் செயல்களின் பண்புகள்
மோகன் மதே

மோகன் மதே (Mohan Mate) என்பவர் ஓர் இந்திய அரசியல்வாதியும் பாரதிய ஜனதா கட்சியின் உறுப்பினரும் ஆவார். மதே 1999 முதல் 2004 வரை மகாராட்டிரா சட்டமன்ற உறுப்பினராக இருந்தார். பின்னர் 2019 முதல் 2024 வரை நாக்பூர் தெற்கு சட்டமன்றத் தொகுதியின் உறுப்பினராக மீண்டும் தேர்ந்தெடுக்கப்பட்டார். 2024ஆம் ஆண்டு நடைபெற்ற மகாராட்டிர சட்டப் பேரவைத் தேர்தலில் மீண்டும் மதே போட்டியிட்டு மூன்றாவது முறையாக மகாராட்டிர சட்டமன்ற உறுப்பினர் ஆனார்.

மேற்கோள்கள் 

வாழும் நபர்கள்
மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
பிரபா சங்கர் சுக்லா

பிரபா சங்கர் சுக்லா {Prabha Shankar Shukla) என்பவர் 27 சூலை 2021 நிலவரப்படி வடகிழக்கு மலைப் பல்கலைக்கழகத்தின் துணைவேந்தராக உள்ளார்.

விருதுகள் மற்றும் கௌரவங்கள் 

 உயர்கல்வி விருது

மேற்கோள்கள் 

வாழும் நபர்கள்
இந்தியக் கல்வி நிர்வாகவியலாளர்கள்
காட்டுயிர்களைக் கடத்தல்

காட்டுயிர்கள் கடத்தல்  என்பது அழிந்து வரும் காட்டு உயிரினங்கள் மற்றும் பாதுகாக்கப்பட்ட  வன விலங்குகள் மற்றும் தாவரங்களைச் சட்டவிரோதமாக சேகரித்தல், வர்த்தகம் செய்தல் மற்றும் வெளிநாடுகளுக்கு கடத்தி வர்த்தகம் செய்தல் பன்னாட்டுச் சட்ட விரோதம் ஆகும். யானை தந்தத்தில் கலைப்பொருட்கள் செய்தல், வன விலங்குகளை வேட்டையாடி உண்ணல்,  பாரம்பரிய மருத்துவத்திற்காகவும், அழகு சாதனப் பொருட்கள் தயாரிப்பதற்காகவும், வீட்டில் கவர்ச்சியான செல்லப் பிராணிகளாக வளர்ப்பதற்காகவும்  காட்டுயிர்கள் மனிதர்களால் வேட்டையாடப்பட்டு வருகிறது,  

சீனாவும், அமெரிக்காவும் சட்டவிரோத வனவிலங்குகளை வாங்குபவர்களில் முதலிடத்தில் உள்ளனர்..

யானை தந்தங்கள் மற்றும் காண்டாமிருக கொம்புகள் அரைக்கப்பட்டு பொடியாக்கி கடத்தப்படுகிறது..மேலும் உணவுக்காக பாம்புகளை சிறிய தகர டப்பாக்களில் வைத்துக் கடத்தப்படுகிறது..

ஆப்பிரிக்க யானைகளின் எண்ணிக்கை குறைவதற்கான முக்கிய காரணங்களில் ஒன்று சட்டவிரோத காட்டுயிர் கடத்தலே காரணம். . கடந்த 30 ஆண்டுகளில் ஆப்பிரிக்க யானைகளின் எண்ணிக்கை சுமார் 90% குறைந்துள்ளதால், ஆப்பிரிக்க யானைகளை, பன்னாட்டு இயற்கைப் பாதுகாப்புச் சங்கம், மிகவும் ஆபத்தான நிலையிலுள்ள அழிந்து வரும் உயிரினங்களின் சிவப்புப் பட்டியலில் சேர்க்கப்பட்டுள்ளது.

காட்டுயிர்கள் மற்றும் தாவரங்களின் (CITES) அழிந்து வரும் உயிரினங்களின் சர்வதேச வர்த்தகம் தொடர்பான மாநாட்டின் கீழ், அழிந்து வரும் உயிரினங்களின் சர்வதேச வர்த்தகம் தடை செய்யப்பட்டுள்ளது. இது அந்த இனங்களின் எண்ணிக்கையை மீட்டெடுக்க அனுமதிக்கும்.
சட்டவிரோத காட்டுயிர் கடத்தலைக் கண்காணிக்கும் அமைப்புகளின்படி, கடத்தல்காரர்கள் அதிகளவில் அஞ்சல் மற்றும் தூதஞ்சல் சேவைகளைப் பயன்படுத்துகின்றனர்.எடுத்துக்காட்டாக, டிசம்பர் 2023 மற்றும் சனவரி 2024க்கு இடைப்பட்ட காலத்தில் ஆஸ்திரேலியாவில் உள்ள அஞ்சல் நிலையங்களைப் பயன்படுத்திப் பல்வேறு வகையான பல்லிகளைக் கடத்த முயற்சிகள் நடந்தது.ஆப்பிரிக்காவில் உணவிற்காக காட்டுயிர்கள் வேடையாடப்படுகிறது.    மேலும் காட்டுயிர்களை வெளிநாடுகளுக்கு கடத்தி விற்பனை செய்யப்படுகிறது.

இதனையும் காண்க
 தந்த வர்த்தகம்
 வனவிலங்கை வேட்டையாடுதல்
 வேட்டையாடுதலுக்கான எதிர்ப்பு

மேற்கோள்கள்

காட்டுயிர்
கடத்தல்கள்
வேட்டையாடுதல்
பாண்டான் இண்டா எல்ஆர்டி நிலையம்

பாண்டான் இண்டா எல்ஆர்டி நிலையம் (ஆங்கிலம்: Pandan Indah LRT Station; மலாய்: Stesen LRT Pandan Indah; சீனம்: 美丽的香兰) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து (LRT) நிலையமாகும்.

இந்த நிலையத்திற்கு அருகில் அமைந்துள்ள பாண்டான் இண்டா எனும் குடியிருப்பு பகுதியின் பெயரில், இந்த நிலையத்திற்கும் பெயரிடப்பட்டது. அத்துடன் பாண்டான் 3/8 சாலை, இந்த நிலையத்திற்கு அருகில் உள்ளது.

கிள்ளான் பள்ளத்தாக்கு பெரும் விரைவு போக்குவரத்து திட்டத்தின் கீழ் அமைக்கப்பட உள்ள எம்ஆர்டி சுற்று வழித்தடத்துடன் எதிர்காலப் பரிமாற்றமாக நிலையமாகச் செயல்பட இந்த நிலையம் திட்டமிடப்பட்டுள்ளது.

பொது

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' (STAR-LRT) என அழைக்கப்பட்டன.

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில்  எல்ஆர்டி நிலையம் தொடங்கி, இந்த பாண்டான் இண்டா எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த 13 நிலையங்களில் இந்த பாண்டான் இண்டா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.

இந்த நிலையத்தன் மேலே கட்டப்பட்டு உள்ள மேம்பாலம்; தாமான் பக்தி (Taman Bakti) மற்றும் பாண்டான் இண்டா (Pandan Indah) ஆகிய அடுக்குமாடி மனைக் குடியிருப்புகளுக்குச் செல்வதற்கு ஒரு நடைபாதை வழியாகவும் (Walkway) செயல்படுகிறது.

பாண்டான் ஜெயா

இந்த நிலையத்திற்கு முந்தைய நிலையம் பாண்டான் ஜெயா எல்ஆர்டி நிலையம்; அந்த பாண்டான் ஜெயா எல்ஆர்டி நிலையத்துடன் பேருந்து அணுகலையும் இந்த பாண்டா இண்டா நிலையம் கொண்டுள்ளது. இந்த நிலையம் 1 கிலோமீட்டர் வடகிழக்கில் உள்ள பாண்டான் ஜெயா நிலையத்துடன் பாண்டான் நகரின் பெயரைப் பகிர்ந்து கொள்கிறது.

அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (LRT STAR) (Sistem Transit Aliran Ringan) வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது. 

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. 

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.

காட்சியகம்
பாண்டான் ஜெயா எல்ஆர்டி நிலையத்தின் காட்சிப் படங்கள் (2022)

மேலும் காண்க
 மலூரி நிலையம்
 மிகார்ஜா எல்ஆர்டி நிலையம்
 சான் சோவ் லின் நிலையம்
 பாண்டான் ஜெயா எல்ஆர்டி நிலையம்
 பண்டாராயா எல்ஆர்டி நிலையம்
 கோலாலம்பூர் சாலைகளின் பட்டியல்

மேற்கோள்கள்

வெளி இணைப்புகள்

Klang Valley MRT Line Integrations

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
சாந்தனு குப்தா

சாந்தனு குப்தா, இந்திய எழுத்தாளும், அரசியல் விமர்சகரும் ஆவார். இவர் இராமாயணப் பள்ளியை நிறுவியுள்ளார். சாந்தனு குப்தா பாரதிய ஜனதா கட்சி: கடந்தகாலம், நிகழ்காலம் மற்றும் எதிர்காலம் உள்ளிட்ட பத்திற்கும் மேற்பட்ட தினம் அல்லாத நூல்களை எழுதியுள்ளார். நடப்பு உத்தரப் பிரதேச முதலமைச்சரான யோகி ஆதித்தியநாத்தின் வாழ்க்கை வரலாறு குறித்த The Monk Who Became Chief Minister எனும் நூலை எழுதியுள்ளார். The Monk Who Transformed Uttar Pradesh எனும் நூலில் சாந்தனு குப்தா யோகி ஆதித்யநாத்தின் வாழ்க்கை வரலாற்றின் தொடர்ச்சியை எழுதியுள்ளார் 2024 இந்தியப் பொதுத் தேர்தலில் முதன்முறையாக வாக்களிப்பவர்கள் குறித்தான அரசியல் நகைச்சுவை நூலை  101 Reasons Why I Will Vote for Modi .தலைப்பில் எழுதிய முதல் எழுத்தாளர் சாந்தனு குப்தா ஆவார்.

இளமை மற்றும் கல்வி
உத்தரப் பிரதேச மாநிலத்தின் பரேலியில் 7 பிப்ரவரி 1979 அன்று பிறந்த சாந்தனு குப்தா, ரிசிகேசுவில் பள்ளிக் கல்வியை முடித்தார். பின்னர் ப்ந்த் நகரத்தில் உள்ள ஜி. பி. பந்த் வேளாண்மை மற்றும் தொழிநுட்பப் பல்கலைக்கழகத்தில் பொறியியல் பட்டம் பெற்றார்.
பிறகு ஜம்சேத்பூர் நகரத்தில் உள்ள சேவியர் மேலாண்மைப் பள்ளியில் (XLRI) மேலாண்மை படிப்பில் முதுநிலைப் பட்டம் பெற்று, இந்தியா மற்றும் அயல் நாடுகளில் ஆலோசகராக பணியாற்றினார்.

தொழில்
இவர் முதன்முதலில் ஐதராபாத் நகரத்தில் மென்பொருள் நிறுவனங்களில் பணியாற்றினார் பன்னாட்டு மென்பொருள் பணியிலிருந்து விலகிய பின்னர், நந்தி அறக்கட்டளையை நிறுவி சமூக சேவையாற்றி வருகிறார்.
நந்தி அறக்கட்டளை மூலம் சாந்தனு குப்தா ஆந்திரம், மகாராட்டிரம் மற்றும் புது தில்லி பகுதிகளில் கல்வித்துறையில் உள்ள குறைகளை தீர்ப்பதற்காக திட்டங்களை நிர்வகிக்க உதவுகிறார்.  ஐக்கிய நாடுகளின் சிறுவர் நிதியுதவியுடன் உத்தரப் பிரதேசத்தில் கலவி மற்றும் பொருளாதாரத்தில் மிகவும் பின்தங்கிய புந்தேல்கண்ட் பகுதியில் கல்வி, பொருளாதார முன்னேற்றத்திற்கு சேவை செய்து வருகிறார். 

சாந்தனு குப்தா அரசியல் மற்றும் அரசியல் பிரச்சனைகள் தொடர்பாக பல நூல்களை எழுதியுள்ளார்.

இராமாயணப் பள்ளி 
சாந்தனு குப்தா இராமாயணப் பள்ளியை நிறுவி, தற்காலம் வரை இருக்கும் வாழ்க்கைப் பாடங்களை ஆராய்ந்து, அதற்கேற்ப வாழ்க்கைச் சூழலை உருவாக்குவதற்கான முயற்சிகளை  விவரிக்கிறது.

படைப்புகள்
சாந்தனு குப்தா எழுதிய நூல்களின் பட்டியல்:
  Ajay to Yogi Adityanath 
  India's Football Dream, 
 The Monk Who Became Chief Minister
 The Monk Who Transformed Uttar Pradesh 
 101 Reasons, Why I Will Vote For Modi, 
 Bharatiya Janata Party - Past, Present & Future

இதனையும் காண்க
 இந்திய எழுத்தாளர்கள் பட்டியல்

மேற்கோள்கள்

வெளி இணைப்புகள்
 

1979 பிறப்புகள்
வாழும் நபர்கள்
இந்திய எழுத்தாளர்கள்
இந்திய ஆங்கில எழுத்தாளர்கள்
உத்தரப் பிரதேச நபர்கள்
செம்பாக்கா எல்ஆர்டி நிலையம்

செம்பாக்கா எல்ஆர்டி நிலையம் (ஆங்கிலம்: Cempaka LRT Station; மலாய்: Stesen LRT Cempaka; சீனம்: 千百家站) என்பது மலேசியா, கோலாலம்பூர், அம்பாங் வழித்தடத்தில் அமைந்துள்ள உயர்த்தப்பட்ட இலகுரக விரைவுப் போக்குவரத்து (LRT) நிலையமாகும்.

இந்த நிலையத்திற்கு அருகில் அமைந்துள்ள தாமான் செம்பாக்கா (Taman Cempaka) எனும் குடியிருப்பு பகுதியின் பெயரில், இந்த நிலையத்திற்கும் பெயரிடப்பட்டது. அத்துடன் பாண்டான் இண்டா சாலை 6/1, இந்த நிலையத்திற்கு அருகில் உள்ளது.

பொது

அம்பாங் வழித்தடம்;  செரி பெட்டாலிங் வழித்தடம் ஆகிய இரண்டு வழித்தடங்களும் முன்பு 'இஸ்டார் எல்ஆர்டி' (STAR-LRT) என அழைக்கப்பட்டன.

இஸ்டார் எல்ஆர்டி அமைப்பின் ஒரு பகுதியாக சுல்தான் இசுமாயில்  எல்ஆர்டி நிலையம் தொடங்கி, இந்த செம்பாக்கா எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த 13 நிலையங்களில் இந்த செம்பாக்கா எல்ஆர்டி நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.

இந்த நிலையம் அண்டை நிலையமான சகாயா நிலையத்திலிருந்து 470 மீட்டர் தொலைவில் அமைந்துள்ளது.

பாண்டான் இண்டா நிலையம்

இந்த நிலையத்திற்கு முந்தைய நிலையம் பாண்டான் இண்டா எல்ஆர்டி நிலையம்; அந்த பாண்டான் இண்டா எல்ஆர்டி நிலையத்துடன் பேருந்து அணுகலையும் இந்த செம்பாக்கா நிலையம் கொண்டுள்ளது.

அம்பாங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (LRT STAR) (Sistem Transit Aliran Ringan) வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சான் சோவ் லின் நிலையத்திற்கு இரண்டு தடங்களைக் கொண்டிருந்தது. 

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது. 

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை மலேசிய அரசாங்கம் முன்மொழிந்தது. திசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.

பேருந்து சேவைகள்

காட்சியகம்
செம்பாக்கா எல்ஆர்டி நிலையத்தின் காட்சிப் படங்கள் (2023)

மேலும் காண்க
 மலூரி நிலையம்
 மிகார்ஜா எல்ஆர்டி நிலையம்
 சான் சோவ் லின் நிலையம்
 பாண்டான் ஜெயா எல்ஆர்டி நிலையம்
 பாண்டான் இண்டா எல்ஆர்டி நிலையம்

மேற்கோள்கள்

வெளி இணைப்புகள்

Klang Valley MRT Line Integrations

மலேசியத் தொடருந்து நிலையங்கள்
கோலாலம்பூர் கூட்டாட்சியின் தொடருந்து நிலையங்கள்
சினேகா பண்டிட்

சினேகா துபே பண்டிட் (Sneha Pandit) என்பவர் இந்திய அரசியல்வாதியும் மகாராட்டிராவைச் சேர்ந்த ஒரு சட்டமன்ற உறுப்பினரும் ஆவார். இவர் 2024 நவம்பர் முதல் மகாராட்டிர சட்டமன்ற உறுப்பினராக உள்ளார். பாரதிய ஜனதா கட்சி உறுப்பினராக வசாய் சட்டமன்றத் தொகுதியைப் பிரதிநிதித்துவப்படுத்துகிறார்.

மேலும் காண்க 
 மகாராட்டிராவின் முதலமைச்சர்களின் பட்டியல்
 மகாராச்டிரா சட்டப்பேரவை

மேற்கோள்கள் 

மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
மகாராட்டிர சட்டமன்ற உறுப்பினர்கள்
மனோஜ் கோர்படே

மனோஜ் பீம்ராவ் கோர்படே (Manoj Ghorpade) என்பவர் மகாராட்டிராவைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் 2024 நவம்பர் முதல் மகாராட்டிரச் சட்டமன்ற உறுப்பினராக உள்ளார். பாரதிய ஜனதா கட்சி உறுப்பினராக இவர் கராட் வடக்கு சட்டமன்றத் தொகுதியைப் பிரதிநிதித்துவப்படுத்துகிறார்.

மேலும் காண்க 
 மகாராட்டிராவின் முதலமைச்சர்களின் பட்டியல்
 மகாராட்டிர சட்டப்பேரவை

மேற்கோள்கள் 

மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
மகாராட்டிர சட்டமன்ற உறுப்பினர்கள்